middeltemperatur
Middeltemperatur er den gennemsnitlige temperatur et givet sted. Middeltemperaturen for et døgn kaldes døgnmiddeltemperaturen, og den beregnes enten som et gennemsnit af højeste og laveste temperatur eller som middel af flere målinger i løbet af døgnet. I Danmark af de tre temperaturer kl. 08, 14 og 21. Middeltemperaturen for en måned beregnes som gennemsnittet af døgnmiddeltemperaturerne.
Inden for klimatologien er middeltemperaturen gennemsnitstal for 30 års observationer.